Homoekteskap tillatt i Canberra
Myndighetene i Canberra vedtok tirsdag for første gang i landets historie en lov som tillater likekjønnede ekteskap. De fleste delstater i Australia tillater at homofile og lesbiske inngår partnerskap, men ettersom ekteskapslovgivningen er nasjonal, har ikke partnerskapene fått status som ekteskap. Den nye loven, som ble vedtatt av den folkevalgte forsamlingen i Canberra, innebærer at de første bryllupene kan finne sted mot slutten av året. Australias føderale regjering misliker den nye loven og har varslet at den muligens vil få den underkjent ved å klage den inn for høyesterett. Men det vil ikke endre noen ting, framholder Canberras sjefsminister Katy Gallagher. Hun beklager at regjeringen truer med å få loven kjent grunnlovsstridig. - Vi forstår at dette kan komme til å skape litt usikkerhet framover, men det vil ikke få oss til å skifte spor, sier Gallagher.
Før første gang vil australiere av samme kjønn kunne gifte seg, men bare i landets hovedstad.